stanford-oval/wikipedia huggingface dataset:
ม่านเหล็ก

ม่านเหล็กแสดงเป็นเส้นสีดำ ประเทศสนธิสัญญาวอร์ซอที่อยู่ฝั่งตะวันออกของม่านเหล็กระบายสีแดง สมาชิกนาโตที่อยู่อีกฝั่งหนึ่งระบายสีน้ำเงิน ประเทศที่เป็นกลางทางทหารระบายสีเทา จุดสีดำ คือ กรุงเบอร์ลิน ยูโกสลาเวีย แม้จะปกครองในระบอบคอมมิวนิสต์ แต่ก็ไม่ขึ้นอยู่กับสองค่ายหลัก และระบายสีเขียว คอมมิวนิสต์อัลเบเนียฉีกข้อตกลงกับสหภาพโซเวียตในต้นคริสต์ทศวรรษ 1960 และอิงตนเองกับสาธารณรัฐประชาชนจีนหลังการแตกแยกของจีน-โซเวียต ฉะนั้น จึงแรเส้นเงาสีเทา
ม่านเหล็ก (อังกฤษ: Iron Curtain) เป็นสัญลักษณ์ของความขัดแย้งทางอุดมการณ์และพรมแดนเชิงกายภาพที่แบ่งทวีปยุโรปออกเป็นสองพื้นที่ นับแต่สงครามโลกครั้งที่สองยุติในปี 2488 ถึงสงครามเย็นสิ้นสุดในปี 2534 สหภาพโซเวียตตั้งม่านเหล็กขึ้นเพื่อปิดกั้นตนเอง รัฐในภาวะพึ่งพิง และพันธมิตรยุโรปกลางจากการติดต่ออย่างเปิดเผยกับตะวันตกและพื้นที่ที่มิใช่คอมมิวนิสต์ ด้านตะวันออกของม่านเหล็กเป็นประเทศที่เชื่อมต่อกับหรือได้รับอิทธิพลจากอดีตสหภาพโซเวียต ทั้งสองด้านของม่านเหล็ก รัฐต่าง ๆ พัฒนาพันธมิตรทางเศรษฐกิจและการทหารระหว่างประเทศของตนเอง ดังนี้
ฝั่งตะวันออกของม่านเหล็ก ตั้งสภาความช่วยเหลือซึ่งกันและกันทางเศรษฐกิจและสนธิสัญญาวอร์ซอ โดยมีสหภาพโซเวียตเป็นประเทศผู้นำ
ฝั่งตะวันตกของม่านเหล็ก ตั้งประชาคมยุโรปและองค์การสนธิสัญญาป้องกันแอตแลนติกเหนือ โดยมีสหรัฐอเมริกาเป็นประเทศผู้นำ
ทางกายภาพ ม่านเหล็กมีรูปแบบเป็นการป้องกันพรมแดนระหว่างประเทศยุโรปในใจกลางทวีป พรมแดนที่โดดเด่นที่สุดเป็นกำแพงเบอร์ลินและจุดตรวจชาร์ลี ซึ่งเป็นสัญลักษณ์ของม่านเหล็กทั้งหมด
เหตุการณ์ซึ่งรื้อถอนม่านเหล็กเริ่มต้นจากความไม่พอใจในโปแลนด์ ตามมาด้วยในฮังการี สาธารณรัฐประชาธิปไตยเยอรมนี (เยอรมนีตะวันออก) บัลแกเรีย เชโกสโลวาเกียและโรมาเนีย โรมาเนียเป็นเพียงประเทศเดียวในยุโรปที่โค่นระบอบคอมมิวนิสต์ด้วยกำลัง
ว.ณ เมืองลุง

| ชิน บำรุงพงศ์ |
| --- | --- |

เกิด: 11 กันยายน พ.ศ. 2472 อำเภอเมืองพิษณุโลก จังหวัดพิษณุโลก
เสียชีวิต: 26 กรกฎาคม พ.ศ. 2547 กรุงเทพมหานคร
นามปากกา: ว.ณ เมืองลุง
อาชีพ: นักแปล
สัญชาติ: ไทย
แนว: นิยายกำลังภายใน
ชิน บำรุงพงศ์ เจ้าของนามปากกา ว.ณ เมืองลุง (11 กันยายน พ.ศ. 2472 - 26 กรกฎาคม พ.ศ. 2547) เป็นนักเขียน และนักแปลหนังสือไทย
ประวัติ

ชิน บำรุงพงศ์ เกิดเมื่อวันที่ 11 กันยายน พ.ศ. 2472 ที่ตำบลในเมือง อำเภอเมืองพิษณุโลก จังหวัดพิษณุโลก เสียชีวิตเมื่อวันที่ 26 กรกฎาคม พ.ศ. 2547 ที่โรงพยาบาลศิริราช กรุงเทพมหานคร สิริอายุรวม 74 ปี
ประวัติ > การศึกษา

จบระดับประถมศึกษาที่โรงเรียนจีน (สิ่นหมิน) จังหวัดพิษณุโลก มีโอกาสได้เรียนทั้งภาษาไทย และ ภาษาจีน  สอบได้ประกาศนียบัตรครู (ป.) เมื่อกระทรวงศึกษาธิการเปิดสอบวิชาครู เมื่อ พ.ศ. 2494
ประวัติ > การทำงาน

ไปเป็นครูที่อำเภอสูงเนิน จังหวัดนครราชสีมา 1 ปี แล้วย้ายไปเป็นครูที่โรงเรียนอำเภอบ้านบึง จังหวัดชลบุรี อีก 1 ปี แล้วย้ายไปสอนที่โรงเรียนศึกษาวัฒนา กรุงเทพมหานคร จนถึง พ.ศ. 2504 ลาออกไปทำงานเป็นเสมียนโรงไม้ที่จังหวัดพัทลุง ภายหลังเห็นเด็กหนุ่มข้างห้องติดนิยายมังกรหยก (จำลอง พิศนาคะ) และคิดว่าตนเองแปลได้ดีกว่า (ประมาณปี พ.ศ. 2506) จึงร่วมงานแปลกับ สำนักพิมพ์เพลินจิตต์ ถนนหลานหลวง (ปัจจุบันเลิกกิจการไปแล้ว) และสำนักพิมพ์อีกหลายแห่งในเวลาต่อมา ว. ณ เมืองลุงแปลหนังสือด้วยวิธีพูดบันทึกลงเทป (ยกเว้นเรื่องแรก คือกระบี่ล้างแค้น) จนมาถึงประมาณ พ.ศ. 2531 จึงยุติอาชีพการแปล
ประวัติ > ที่มาของนามปากกา

นามปากกา "ว.ณ เมืองลุง" ว. เป็นชื่อของวิไลสาวคนรักที่พบกันเมื่อท่านไปทำงานที่จังหวัดพัทลุง จึงเกิดเป็นนาม ว.ณ เมืองลุง
ผลงานแปล > สำนวนแปล

ฟันเหล็กฟันหยก ดุจฟันหยวก (กระบี่ล้างแค้น)
ไม่เห็นโลงศพไม่หลั่งน้ำตา
ไม่มีงานเลี้ยงใดไม่เลิกรา
กระบี่อยู่ที่ใจ
แหล่งข้อมูลอื่น

http://gotoknow.org/blog/beesman/45571 เก็บถาวร 2007-09-27 ที่ เวย์แบ็กแมชชีน
http://www.manager.co.th/MetroLife/ViewNews.aspx?NewsID=9470000050514 เก็บถาวร 2006-01-09 ที่ เวย์แบ็กแมชชีน
http://www.praphansarn.com/author/Author2.asp?AuthorID=54 เก็บถาวร 2007-02-23 ที่ เวย์แบ็กแมชชีน
http://www.praphansarn.com/new/c_read/detail.asp?ID=62 เก็บถาวร 2007-02-22 ที่ เวย์แบ็กแมชชีน
http://www.china2learn.com/board/show.php?qID=4627 เก็บถาวร 2006-10-18 ที่ เวย์แบ็กแมชชีน
http://www.jadedragon.biz/wor_1.htm เก็บถาวร 2007-12-21 ที่ เวย์แบ็กแมชชีน
ปัดเสวตร

ภาพแมวปัดเสวตรจากสมุดข่อยโบราณ
แมวปัดเสวตร หรือ ปัดตลอด แมวชนิดนี้มีขนสีดำเป็นมันราบเรียบ ยกเว้นปลายจมูกจนถึงปลายหางมีขาว ดวงตามีสีเหลืองดั่งพลอยสะท้อนแสง ใครเลี้ยงไว้จะช่วยชูชื่อเสียงวงศ์ตระกูลให้เป็นที่รู้จักทั่วไป
บทกวีที่เกี่ยวข้องกับแมวปัดเสวตร

| 0 | 1 | 2 |
| --- | --- | --- |
| ปัศเวตลักษณนั้น |  | ปลายนา  ษาฤๅ |
| ขาวตลอกหางหา |  | ยากพร้อม |
| 0 | 1 | 2 |
| --- | --- | --- |
| รลุมเฉกสลับตา |  | กายเฟพ เดียวแฮ |
| ตาดั่งคำซายล้อม |  | บุศน้ำพลอยเหลือง |
รายชื่อแหล่งมรดกโลกในประเทศเบลเยียม

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศเบลเยียมทั้งสิ้น 16 แหล่ง ประกอบด้วยแหล่งมรดกโลกทางวัฒนธรรม 15 แหล่ง และแหล่งมรดกโลกทางธรรมชาติ 1 แหล่ง
สถานที่ที่ได้ขึ้นทะเบียนเป็นแหล่งมรดกโลก > แหล่งมรดกโลกทางธรรมชาติ

| สถานที่ | ภาพ | ที่ตั้ง | ประเภท | พื้นที่  (เฮกตาร์) | ปีขึ้นทะเบียน   (พ> ศ./ค.ศ.) | คำบรรยาย | อ้างอิง |
| --- | --- | --- | --- | --- | --- | --- | --- |
| ป่าบีชโบราณและป่าบีชปฐมภูมิแห่งเทือกเขาคาร์เพเทียนและภูมิภาคอื่นของยุโรป (ร่วมกับโครเอเชีย, เช็กเกีย, มาซิโดเนียเหนือ, บอสเนียและเฮอร์เซโกวีนา, บัลแกเรีย, โปแลนด์, ฝรั่งเศส, ยูเครน, เยอรมนี, โรมาเนีย, สเปน, สโลวาเกีย, สโลวีเนีย, สวิตเซอร์แลนด์, ออสเตรีย, อิตาลี และแอลเบเนีย) |  | บรัสเซลส์, จังหวัดเฟลมิชบราบันต์ และจังหวัดวอลลูนบราบันต์ 50°45′52.0″N 4°25′10.9″E﻿ / ﻿50.764444°N 4.419694°E﻿ / 50.764444; 4.419694 | ธรรมชาติ: (ix) | 99,947.81; พื้นที่กันชน 296,275.8 | 2550/2007; เพิ่มเติม 2554/2011, 2560/2017, 2564/2021 และ 2566/2023 | ป่าต้นบีชในประเทศเบลเยียมได้รับการขึ้นทะเบียนเป็นแหล่งมรดกโลกเมื่อ พ.ศ. 2560 | 1133 |
สถานที่ที่ได้ขึ้นบัญชีรายชื่อเบื้องต้น

ประเทศเบลเยียมมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 15 แห่ง
เมืองสปาใหญ่แห่งยุโรป

| เมืองสปาใหญ่แห่งยุโรป * |
| --- | --- |
  แหล่งมรดกโลกโดยยูเนสโก
โรงอาบน้ำโรมันในเมืองบาธ หนึ่งในเมืองสปาที่อยู่ในรายชื่อแหล่งมรดกโลก
ประเทศ:  เช็กเกีย  เบลเยียม  ฝรั่งเศส  เยอรมนี  สหราชอาณาจักร  ออสเตรีย  อิตาลี
ภูมิภาค **: ยุโรปและอเมริกาเหนือ
ประเภท: มรดกทางวัฒนธรรม
เกณฑ์พิจารณา: (ii), (iii)
อ้างอิง: 1613
ประวัติการขึ้นทะเบียน
ขึ้นทะเบียน: 2021 (คณะกรรมการสมัยที่ 44)
เพิ่มเติม: 2024
พื้นที่: 7,018 เฮกตาร์
พื้นที่กันชน: 11,449 เฮกตาร์
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
เมืองสปาใหญ่แห่งยุโรป (อังกฤษ: The Great Spa Towns of Europe; เช็ก: Slavná lázeňská města Evropy; ดัตช์: De historische kuuroorden van Europa; ฝรั่งเศส: Les grandes villes d’eaux d’Europe; เยอรมัน: Bedeutende Kurstädte Europas; อิตาลี: Le Grandi città termali d'Europa) เป็นแหล่งมรดกโลกข้ามชาติ ประกอบด้วยเมืองสปา 11 เมืองที่ได้รับการคัดเลือกจาก 7 ประเทศในทวีปยุโรป เมืองเหล่านี้ก่อตัวขึ้นรอบ ๆ พุน้ำแร่ตามธรรมชาติ ตั้งแต่ต้นคริสต์ศตวรรษที่ 18 จนถึงคริสต์ทศวรรษ 1930 ยุโรปตะวันตกมีวัฒนธรรมการอาบน้ำและวัฒนธรรมสปาที่เฟื่องฟู นำไปสู่การสร้างโรงอาบน้ำอย่างวิจิตร ซึ่งมักจะมีสวน กาสิโน โรงละคร และคฤหาสน์อยู่รอบ ๆ พุน้ำร้อนและโรงอาบน้ำด้วย
การเสนอชื่อ

แต่เดิมยูเนสโกได้ขึ้นทะเบียนเมืองบาธในสหราชอาณาจักรเป็นแหล่งมรดกโลกใน ค.ศ. 1987
ความพยายามที่จะนำเมืองสปายุโรปเข้าสู่รายชื่อแหล่งมรดกโลกร่วมกันเริ่มขึ้นใน ค.ศ. 2012 โดยมีการเสนอขึ้นทะเบียนตั้งแต่ ค.ศ. 2019 จากนั้นในวันที่ 24 กรกฎาคม ค.ศ. 2021 เมืองสปาใหญ่แห่งยุโรปก็ได้รับการขึ้นทะเบียนเป็นแหล่งมรดกโลกอย่างเป็นทางการ
รายชื่อ

| รหัส | เมืองสปา | ประเทศ | ภาพ |
| --- | --- | --- | --- |
| 1613-001 | บาเดินไบวีน |  ออสเตรีย |  |
| 1613-002 | สปา |  เบลเยียม |  |
| 1613-003 | ฟรัญจิชโกวีลาซแญ |  เช็กเกีย |  |
| 1613-004 | การ์โลวีวารี |  เช็กเกีย |  |
| 1613-005 | มาริยานสแกลาซแญ |  เช็กเกีย |  |
| 1613-006 | วีชี |  ฝรั่งเศส |  |
| 1613-007 | บาทเอ็มส์ |  เยอรมนี |  |
| 1613-008 | บาเดิน-บาเดิน |  เยอรมนี |  |
| 1613-009 | บาทคิสซิงเงิน |  เยอรมนี |  |
| 1613-010 | มอนเตกาตีนีแตร์เม |  อิตาลี |  |
| 1613-011 | บาธ |  สหราชอาณาจักร |  |
มุสลิมแมสซาเคอร์

| มุสลิมแมสซาเคอร์: เดอะเกมออฟมอเดิร์นริลิเจิสเจเนอไซด์ |
| --- | --- |
ผู้พัฒนา: Eric 'Sigvatr' Vaughn
เครื่องเล่น: ไมโครซอฟต์ วินโดวส์
วางจำหน่าย: มกราคม ค.ศ.2008
แนว: ชูตเอ็มอัป
รูปแบบ: เดี่ยว
มุสลิมแมสซาเคอร์: เดอะเกมออฟมอเดิร์นริลิเจิสเจเนอไซด์ (อังกฤษ: Muslim Massacre: The Game of Modern Religious Genocide) เป็นเกมสำหรับคอมพิวเตอร์สร้างในปี 2008 โดยเอริก วาน ในชื่อบนหน้าหลักว่า "ซิกวาตร์" โดยเป็นเกมประเภทยิงปืนโดยมีเป้าหมายให้ฆ่าชาวมุสลิมทั้งหมดที่ปรากฏในหน้าจอ โดยทางผู้ผลิตได้อธิบายว่า "ควบคุมวีรบุรุษชาวอเมริกันแล้วทำลายชาวมุสลิมด้วยอาวุธที่มีพลานุภาพมากที่สุดในโลก"
ภาพรวม

มุสลิมแมสซาเคอร์ ผลิตโดย Eric 'Sigvatr' Vaughn โดยมีโฆษณาบนเพจว่า "อย่าทำตัวเป็นคนใจกว้าง...! ดาวน์โหลดเกมตอนนี้เลย"ผู้เล่นควบคุมทหารอเมริกันที่ถือปืน ซึ่งโดดร่มลงที่ตะวันออกกลาง ผู้เล่นสามารถนำอาวุธพิเศษ เช่น ปืนสั้น, ปืนกล, ระเบิดมือ และเครื่องยิงจรวด ที่มาจากเครื่องบินที่ผ่านไปในบริเวณนั้น เพื่อเพิ่มความคืบหน้าไปยังบอสของเกม ผู้เล่นต้องฆ่ามุสลิมที่ปรากฏบนหน้าจอทั้งหมดในแต่ละด่านที่มีระยะเวลาระหว่าง 60 ถึง 90 วินาที มุสลิมบางคนใส่เสื้อเป็นประชาชนธรรมดา ในขณะที่บางส่วนแต่งตัวเป็นภาพเหมารวมของผู้ก่อการร้ายที่ใส่เสื้อกั๊กฆ่าตัวตาย
การตอบรับและข้อโต้แย้ง > การตอบรับ

แมตต์ เพกคัม ได้สังเกตว่าเกมสมควรถูกแบน คนที่ไม่ชอบสมควรบอยคอตเกมนี้ และผู้ปกครองต้องสังเกตเป็นพิเศษว่าเด็กกำลังเล่นอะไรอยู่ ไมเคิล แมกเวอร์เตอร์ ได้ให้เกมนี้ "ดูง่าย ๆ และมีดนตรี 8-บิต" สร้างได้ดี รู้สึกคล้ายกับเกมคอนทราและอิการิวอรีเออร์ พร้อมบอกว่า "ถึงจะไม่ได้เล่นดีอะไร ก็ไม่ใช่เกมที่แย่" ส่วนไซมอน คาร์เลสส์ "เปล่งเสียงดัง 'เอ่อ' " เกมนี้ถูกดาวน์โหลดไปกว่า 100,000 ครั้งในวันที่ 11 เมษายน ค.ศ. 2008
การตอบรับและข้อโต้แย้ง > ข้อโต้แย้ง

เกมนี้ถูกเผยแพร่เนื่องในโอกาสครบรอบ 7 ปีของวินาศกรรม 11 กันยายน พ.ศ. 2544 โมฮัมเหม็ด ชาฟิค หัวหน้าของมูลนิธิมุสลิมยูธ (Muslim youth) ได้บอกว่า "การส่งเสริมให้เด็กฆ่าคนมุสลิมเป็นสิ่งไม่เป็นที่พอใจและไม่สมควรทำอย่างยิ่ง" และให้เหตุผลว่า "เป็นการส่งเสริมความรุนแรงต่อมุสลิมและให้พยายามฆ่าคนมุสลิมที่บริสุทธิ์" โดยกระตุ้นให้รัฐบาลสหราชอาณาจักรและอินเทอร์เน็ตให้ปิดเว็บไซต์นี้ลง ส่วนอินายาต บังกลาวาลา บอกว่าคนผลิตเกมควรจะละอายใจบ้างและให้เหตุผลว่า "การต่อต้านมุสลิมได้เพิ่มขึ้นเรื่อย ๆ และต้องถูกท้าทายไม่ใช่เสริมสร้างให้กับเกมได้รับความชื่นชมแบบนี้" สุไลมาน ซับเดีย หัวหน้าจุฬาราชมนตรีแห่งควีนส์แลนด์ได้กระตุ้นจนเว็บไซต์ถูกปิดลงโดยจูดี สเปนซ์ และเขาอธิบายว่า "เป็นเกมที่สร้างความปั่นป่วน"
การตอบรับและข้อโต้แย้ง > คำพูดจากผู้ผลิต

เอริก วานได้บอกว่าเป็นเกมที่ "สนุก" และมีผู้เล่นบางคนบอกว่าเป็น "ความเห็นที่สำคัญของสหรัฐในเรื่องนโยบายต่างประเทศ" อย่างไรก็ตาม เขาได้ดูคำพูดของมูราด อะเหม็ด ในเดอะไทมส์ "...ผมมั่นใจว่าจะต้องมีคนป้องกันมัน แต่เกมนี้จะทำให้คุณค่อยๆกอดรัด (gently caress เป็นศัพท์แสลงหมายถึง"fuck") คนอาหรับไปให้หมด" หลังจากคำพูดนี้เขาก็ได้ลบเกมและเว็บไซต์นี้ลงและขอโทษทุกคน แต่อย่างไรก็ตามแดนนี่ เลอดอนเน่ได้บอกว่าการขอโทษเป็นเรื่องโกหก และอธิบายว่าเขา "หลอกทุกคนและประสบความสำเร็จเป็นอย่างมาก"
ดูเพิ่ม

เอธนิกเคล็นซิง
อิสลามิกฟัน!
อันเดอร์ซีจ
แคท รัตกาล

| แคท รัตกาล |
| --- | --- |
ชื่อเกิด: พุทธชาติ ยศแก้วอุด
ชื่ออื่น: แคท รัตกาล
เกิด: 30 พฤษภาคม พ.ศ. 2516 (51 ปี)
จุดกำเนิด: จังหวัดลำปาง ประเทศไทย
อาชีพ: อดีตนักร้อง
ปีที่แสดง: พ.ศ. 2543 – พ.ศ. 2558
สังกัด: แกรมมี่โกลด์ (2543–2547) อาร์ สยาม (2548-2558)
แคท รัตกาล อดีตนักร้องลูกทุ่งชื่อดังแห่งค่ายแกรมมี่โกลด์และอาร์ สยาม เจ้าของบทเพลงฮิต อย่างเพลง ก้อนหินสิ้นใจ, ไว้อาลัยสายลม ฯลฯ ที่ก่อนหน้านี้เจ้าตัวได้ประกาศอำลาวงการหันไปปฏิบัติธรรมตลอดชีวิต และตอนนี้แคทก็มุ่งหน้าสู่ทางธรรมอย่างเต็มตัวแล้ว
เมื่อวันที่ 12 สิงหาคม 2560 เจ้าตัวได้สละทางโลก ไปปฏิบัติธรรมโกนผม ซึ่งชุดส่วนใหญ่ที่เจ้าตัวใส่จะเป็นสีน้ำตาล พร้อมโพสต์ข้อความเกี่ยวกับธรรมมะ ให้ข้อคิดเกี่ยวกับการใช้ชีวิต ผ่านทางเฟซบุ๊กส่วนตัว และมีการใช้ชีวิตอย่างเรียบง่าย ทั้งกิน อยู่แบบสมถะ
ประวัติ

แคท รัตกาล มีชื่อจริงว่า พุทธชาติ ยศแก้วอุด เกิดที่ตำบลสวนดอก อำเภอเมืองลำปาง จังหวัดลำปาง จบการศึกษาระดับปริญญาตรีจากมหาวิทยาลัยราชภัฏลำปาง เข้าสู่วงการบันเทิงด้วยการคว้าตำแหน่งรองอันดับ 1 มิสมอเตอร์โชว์ ปี พ.ศ. 2542 จากการสนับสนุนของ อุ๊บ วิริยะ พงษ์อาจหาญ นักปั้นศิลปินชื่อดัง ต่อมาหันเข้าสู่วงการเพลงโดยได้เซ็นสัญญาเป็นนักร้องในสังกัดค่ายแกรมมี่โกลด์ โดยใช้ชื่อในวงการว่า "แคท รัตติกาล" ซึ่งแคทได้มีผลงานกับค่ายเพลงดังกล่าวจำนวน 2 อัลบั้ม เมื่อหมดสัญญากับแกรมมี่โกลด์ได้ย้ายมาสังกัดค่ายอาร์สยาม ตามคำชักชวนของ"เหน่ง" จิรวัฒน์ ปานพุ่ม พร้อมกับเปลี่ยนชื่อเป็น "แคท รัตกาล" จนถึงปี พ.ศ. 2558 หลังจากนั้น ได้ประกาศอำลาวงการ แล้วหันไปปฏิบัติธรรมตลอดชีวิต
ผลงานเพลง > สังกัดค่าย แกรมมี่โกลด์ (2543-2547)

ใช้ชื่อในวงการว่า แคท รัตติกาล
ผลงานเพลง > สังกัดค่าย แกรมมี่โกลด์ (2543-2547) > เมดอินลูกทุ่ง ชุด 1 (8 ธันวาคม 2543)

ร่วมด้วย หนึ่ง หฤทัย และ เปิ้ล ชิโณรส
เมดอินลูกทุ่ง ศิลปิน แคท รัตติกาล ร้องคู่กับ หนึ่ง หฤทัย และ เปิ้ล ชิโณรส
คิดถึงคนไกล (ไม้เมือง ได้เอาไปร้องใหม่ในโปรเจค 10 ปี แกรมมี่โกลด์ ดนตรีไม่มีพรมแดน ชุดที่ 2)
หาคนเข้าซอย
กินจุ๊บจิ๊บ (เปาวลี พรพิมล ได้เอาไปร้องใหม่ในโปรเจค 25 ปี แกรมมี่โกลด์ 25 ปี แห่งความผูกพัน ฉันและเธอ)
ลูกไก่ในมือมาร
เต็มใจให้หลอก
แฟนสำรอง
ทิฐิ
ไปบอกแม่มาขอ
ฉีก
เธอไม่รู้หรอก
ผลงานเพลง > สังกัดค่าย แกรมมี่โกลด์ (2543-2547) > ชุดที่ 2 เย็บจักรถักฝัน (22 กรกฎาคม 2546)

เย็บจักรถักฝัน
ปิ้นป๊อกปิ้นแป๊ก
สงกรานต์น้ำตา
น้องสาว
อยากมีอย่างเขาอีกคน
ไทยผะแล็ด
เอื้องไพร
ขอสุมาเต๊อะ
ลมหนาวสาวเหนือ
ลูกเจียงใหม่
บ่เกินฝนหน้า
เก็บไว้ตี้ในหัวใจ
ผลงานเพลง > ผลงานร่วมศิลปินอื่น > เพลงประกอบละคร หงส์ฟ้ากับสมหวัง (2544)

ชุดที่ 1
สมหวังนะครับ ศิลปิน ก๊อต จักรพรรณ์
ต้องมีสักวัน ศิลปิน ก๊อต จักรพรรณ์
หน้าขาวใจดำ ศิลปิน ก๊อต จักรพรรณ์
ไม้เบื่อไม้เมา ศิลปิน ก๊อต จักรพรรณ์ และ แคท รัตติกาล
ยังจำได้ไหม ศิลปิน ก๊อต จักรพรรณ์
โฉมนาง ศิลปิน ก๊อต จักรพรรณ์
เพียงแค่หลับตา ศิลปิน ก๊อต จักรพรรณ์
หัวใจเพรียกหา ศิลปิน ก๊อต จักรพรรณ์
มอเตอร์ไซด์ทำหล่น ศิลปิน ก๊อต จักรพรรณ์
หวงก้าง ศิลปิน ทัตพงศ์ พงศทัต
ชุดที่ 2
หน้ากาก ศิลปิน ก๊อต จักรพรรณ์
ปฏิญาณรัก ศิลปิน ก๊อต จักรพรรณ์ และ แคท รัตติกาล
ฮุยๆลุยเข้าไป ศิลปิน ก๊อต จักรพรรณ์
คนไม่มีหัวใจ ศิลปิน แคท รัตติกาล
เร่เข้ามา ศิลปิน ไพโรจน์ ใจสิงห์
มาลัยน้ำใจ ศิลปิน ก๊อต จักรพรรณ์
ขอโทษ ศิลปิน ก๊อต จักรพรรณ์
ไอ้หวังตายแน่ ศิลปิน เกริก ชิลเลอร์
แค่ข่าวลือ ศิลปิน ก๊อต จักรพรรณ์
รักคุณจริงๆ ศิลปิน ทัตพงศ์ พงศทัต
ผลงานเพลง > ผลงานร่วมศิลปินอื่น > พยงค์ มุกดา ฝากไว้ในแผ่นดิน (2547)

อัลบั้มพิเศษ พยงค์ มุกดา ฝากไว้ในแผ่นดิน เป็นอัลบั้มที่นำบทเพลงจากปลายปากกาของ ครูพยงค์ มุกดา มาขับร้องใหม่โดย 23 ศิลปิน ซึ่งอัลบั้มนี้มีทั้งหมด 3 ชุด แคท รัตติกาล อยู่ชุดที่ 2 และ 3
ชุดที่ 2 จากใจผูกพัน
คิดถึงพี่ไหม ศิลปิน ไมค์ ภิรมย์พร
นกขมิ้น ศิลปิน อรวี สัจจานนท์
เป็นโสดทำไม ศิลปิน เพลิน พรหมแดน
เอาความขมขื่นไปทิ้งแม่โขง ศิลปิน วรานุช พุทธชาติ
ลูกทุ่งเลือดสุพรรณ ศิลปิน ไวพจน์ เพชรสุพรรณ
สาวสวนแตง ศิลปิน ชาย เมืองสิงห์
ยอยศพระลอ ศิลปิน เปิ้ล ชิโนรส
พรุ่งนี้ค่อยร้องไห้ ศิลปิน ไมค์ ภิรมย์พร
ทำบุญด้วยอะไร ศิลปิน แช่ม แช่มรัมย์
สาวเหนือก็มีหัวใจ ศิลปิน แคท รัตติกาล (ต้นฉบับ พรทิพา บูรณะกิจบำรุง)
คนใต้ไม่หวาน ศิลปิน บิว พงค์พิพัฒน์ คงนาค
ลูกทุ่งกลองยาว ศิลปิน ปีเตอร์ โฟดิฟาย
ชุดที่ 3 สานใจคารวะ
คิดถึงเธอทุกลมหายใจ ศิลปิน นันทิดา แก้วบัวสาย
นางรอง ศิลปิน ไท ธนาวุฒิ
โอ้รัก ศิลปิน พลพล พลกองเส็ง
ชั่วนิจนิรันดร ศิลปิน ศรัณย่า ส่งเสริมสวัสดิ์
เพ็ญโสภา ศิลปิน สุเมธ องอาจ
ทะเลเปี่ยมรัก ศิลปิน อ๊อด คีรีบูน
ขวัญใจนักเรียน ศิลปิน พยงค์ มุกดา
เนวี่บลู ศิลปิน อรวี สัจจานนท์
สัมพันธ์รักของนักเพลง ศิลปิน พยงค์ มุกดา
อำนาจเงิน ศิลปิน ปั่น ไพบูลย์เกียรติ เขียวแก้ว
โจโจ้ซัง ศิลปิน แคท รัตติกาล (ต้นฉบับ รุ่งฤดี แพ่งผ่องใส)
ไหนว่าจะจำ ศิลปิน ต้น แมคอินทอช
ผลงานเพลง > สังกัดค่าย อาร์ สยาม (2548-2558) > ชุดที่ 1 เช้าวันใหม่...ใจเต็มรัก (26 สิงหาคม 2548)

รอไออุ่นรัก
ล่องแม่ปิง (ต้นฉบับ สุนทรี เวชานนท์)
สาวก๋าไก่
น้องสาวยังคอย
คนเริ่มมีความรัก
เช้าวันใหม่...ใจเต็มรัก
อุ๊ยคำ (ต้นฉบับ จรัญ มโนเพ็ชร)
อ้อมกอดแห่งฝัน
แหวนแทนใจ
ขอบใจที่รัก
ผลงานเพลง > สังกัดค่าย อาร์ สยาม (2548-2558) > ชุดที่ 2 นิยายรัก 1 (14 กันยายน 2549)

นิยายรักขาดตอน (ต้นฉบับ ฟรุตตี้)
เหมือนนกไร้ปีก (ต้นฉบับ ฟรุตตี้)
สายใยรัก (ต้นฉบับ อิ๋ว เพ็ญโพยม เรืองโรจน์)
ทัดทาน (ต้นฉบับ อริสมันต์ พงษ์เรืองรอง)
เพียงข้างเดียว (ต้นฉบับ อิ๋ว เพ็ญโพยม เรืองโรจน์)
เธอลำเอียง (ต้นฉบับ อริสมันต์ พงษ์เรืองรอง)
คนข้างเคียง (ต้นฉบับ ฟรุตตี้)
ความในใจ (ต้นฉบับ ต้อม เรนโบว์)
รอเธอ (ต้นฉบับ บรั่นดี)
อย่าหวั่นใจ (ต้นฉบับ ต้อม เรนโบว์)
ผลงานเพลง > สังกัดค่าย อาร์ สยาม (2548-2558) > ชุดที่ 3 นิยายรัก 2 (30 พฤษภาคม 2550)

ยอม (ต้นฉบับ หิน เหล็ก ไฟ)
นานแสนนาน (ต้นฉบับ เป้ ไฮ-ร็อก)
จดหมายฉบับสุดท้าย (ต้นฉบับ ต้อม เรนโบว์)
เออ...ก็ใช่ (ต้นฉบับ ต้อม เรนโบว์)
ดอกไม้ รอยยิ้ม รางวัล (ต้นฉบับ อริสมันต์ พงษ์เรืองรอง)
รอยนิรันดร์ (ต้นฉบับ ฟรุตตี้)
ขอคืน (ต้นฉบับ บอยสเก๊าท์)
รักไม่มีวันตาย (ต้นฉบับ แหม่ม พัชริดา วัฒนา)
รอยร้าว (ต้นฉบับ อิทธิ พลางกูร)
ไม่เจียม (ต้นฉบับ อริสมันต์ พงษ์เรืองรอง)
ผลงานเพลง > สังกัดค่าย อาร์ สยาม (2548-2558) > ชุดที่ 4 อย่ากึ๊ดนัก (22 มกราคม 2552)

อย่ากึ๊ดนัก
น่าฮักขนาด
แฟนเพื่อนบ่เหมือนแฟนเฮา
เจ้านายตี้ฮัก
คนขี้ระแวง
ทนพิษบาดแผลบ่ไหว
ลำแต๊แต๊
เหงาเท่ากัน
อารยะขัดใจ
รัตกาลแฟนคลับ
ผลงานเพลง > สังกัดค่าย อาร์ สยาม (2548-2558) > ชุดที่ 5 ก้อนหินสิ้นใจ (21 มิถุนายน 2555)

ก้อนหินสิ้นใจ
ไว้อาลัยสายลม
เลิกกันไปช้ำใจน้อยกว่า
ฤดูฝนบนใบหน้า
ง่ายที่ไม่รัก ยากที่ไม่ลืม
ลำปางเหงามาก
น้อยแต่นาน
ยิ้มให้กับมัน
ป้อจายลั้นลา
เรื่องจิ๊บ จิ๊บ
ผลงานเพลง > อัลบั้มรวมเพลง > รวมเพลงรัก จาก แคท รัตกาล (2551)

เป็นการนำบทเพลงที่โด่งดังและฮิตที่สุดของ แคท รัตกาล อาร์สยาม ตั้งแต่อัลบั้ม เช้าวันใหม่...ใจเต็มรัก ถึงอัลบั้มพิเศษ นิยายรัก 2 มารวมไว้ในอัลบั้มนี้
นิยายรักขาดตอน (ต้นฉบับ ฟรุตตี้)
ยอม (ต้นฉบับ หิน เหล็ก ไฟ)
เออ...ก็ใช่ (ต้นฉบับ ต้อม เรนโบว์)
จดหมายฉบับสุดท้าย (ต้นฉบับ ต้อม เรนโบว์)
เหมือนนกไร้ปีก (ต้นฉบับ ฟรุตตี้)
อย่าหวั่นใจ (ต้นฉบับ ต้อม เรนโบว์)
เพียงข้างเดียว (ต้นฉบับ อิ๋ว เพ็ญโพยม เรืองโรจน์)
รอเธอ (ต้นฉบับ บรั่นดี)
น้องสาวยังคอย
ไม่เจียม (ต้นฉบับ อริสมันต์ พงษ์เรืองรอง)
เธอลำเอียง (ต้นฉบับ อริสมันต์ พงษ์เรืองรอง)
นานแสนนาน (ต้นฉบับ เป้ ไฮ-ร็อก)
รอยนิรันดร์ (ต้นฉบับ ฟรุตตี้)
สาวก๋าไก่
ผลงานเพลง > ผลงานร่วมศิลปินอื่น > ลูกของพ่อ (2549)

อัลบั้มพิเศษ ลูกของพ่อ เป็นโปรเจกต์พิเศษในโอกาสครบรอบ 5 ปี ของค่าย อาร์สยาม เป็นการรวมตัวกันของศิลปินอาร์สยาม ทั้งหมดกว่า 22 ชีวิต
ลูกของพ่อ รวมศิลปิน
ไผ่รวมกอ รวมศิลปิน
อย่าทำให้พ่อร้องไห้ ศิลปิน ปาน ธนพร และ โป่ง ปฐมพงศ์
คิดถึงพ่อ ศิลปิน แดน วรเวช และ ฟลุค จิตรกร
พอเพียง-เพียงพอ ศิลปิน ศร, วิด ไฮเปอร์ และ โบวี่
อยากเข้มแข็งเหมือนพ่อ ศิลปิน ดัง พันกร และ ตอง ภัครมัย
บอกด้วยใจ ฟังด้วยใจ ศิลปิน ลิเดีย และ Amary
ลูกไม้ใต้ต้น (เราสามคนยังเก็บตะวัน) ศิลปิน แก้ว, เกด และ เกียร์ พลางกูร
พรของพ่อ ศิลปิน พ่อ และ บีม
ทำดีให้พ่อดู ศิลปิน 3 Diff, อาหรั่ง, Pup, ฝ้าย, Calyn และ JNE1.
ผลงานเพลง > ผลงานร่วมศิลปินอื่น > อาร์สยาม 5 ปีทอง พี่น้องร้องเพลงรัก (2550)

อัลบั้มพิเศษ อาร์สยาม 5 ปีทอง พี่น้องร้องเพลงรัก	 เป็นโปรเจกต์พิเศษในโอกาสครบรอบ 5 ปี ของค่าย อาร์สยาม เป็นการรวมตัวกันของศิลปินอาร์สยาม ทั้งหมดกว่า 32 ชีวิต ซึ่งอัลบั้มนี้มีทั้งหมด 2 ชุด แคท รัตกาล อยู่ชุดที่ 1
ไม่เกี่ยวกับละคร ศิลปิน หนู มิเตอร์ ร้องคู่กับ แคท รัตกาล
บินหลาดง ศิลปิน หลวงไก่ ร้องคู่กับ เจี๊ยบ เบญจพร
น้องสาว ศิลปิน บ่าววี ร้องคู่กับ บิว กัลยาณี
หนุ่มขี้เหงา สาวมาดเซอร์ ศิลปิน อู๋ พันทาง ร้องคู่กับ สุชาดา ไวยาวัจกร
มนต์รักไร้พรมแดน ศิลปิน ต้อย หมวกแดง ร้องคู่กับ อันดา
ผู้ชายถูกทิ้ง...ผู้หญิงอกหัก ศิลปิน ทัช ณ ตะกั่วทุ่ง ร้องคู่กับ นุ่น รมิดา
น้องสาวคนดี พี่ชายคนเดิม ศิลปิน ยิว คนเขียนเพลง ร้องคู่กับ เซียร์ ณภัทร
อย่าไว้ใจทาง อย่าวางใจใคร ศิลปิน ปีเตอร์ โฟดิฟาย ร้องคู่กับ กระแต
เด็กช่างสาวพาณิชย์ ศิลปิน หลวงไก่ ร้องคู่กับ บิว กัลยาณี
ชวนร้องเพลงรัก ศิลปิน อู๋ พันทาง ร้องคู่กับ ปี๊ดและเปรียว
ผลงานเพลง > ผลงานร่วมศิลปินอื่น > ลูกทุ่งอันปลั๊ก (2555)

อัลบั้มพิเศษ ลูกทุ่งอันปลั๊ก เป็นการนำบทเพลงลูกทุ่งที่เคยโด่งดังและได้รับความนิยมในอดีตกลับมาถ่ายทอดใหม่ผ่านน้ำเสียงศิลปินทั้งหมด 7 ศิลปิน นำโดย หนู มิเตอร์ อาร์สยาม, กุ้ง สุธิราช อาร์สยาม, วิรดา วงศ์เทวัญ อาร์สยาม, บิว กัลยาณี อาร์สยาม, แคท รัตกาล อาร์สยาม, การะเกด อาร์สยาม และ เอ็กซ์ อาร์สยาม
ลูกทุ่งลูกไทย รวมศิลปิน
รักนี้มีกรรม ศิลปิน กุ้ง สุธิราช อาร์สยาม
รักพี่ไข่นุ้ย ศิลปิน บิว กัลยาณี อาร์สยาม
รักเธอทุก พ.ศ. ศิลปิน วิรดา วงศ์เทวัญ อาร์สยาม
สาวยโสธร ศิลปิน หนู มิเตอร์ อาร์สยาม
คนดีของฉัน ศิลปิน แคท รัตกาล อาร์สยาม (ต้นฉบับ กานดา วราพร)
ที่รักเรารักกันไม่ได้ ศิลปิน การะเกด อาร์สยาม
อกหักซ้ำบ๊อยบ่อย ศิลปิน เอ็กซ์ อาร์สยาม
เค้าเกลียดตัวแล้วย่ะ ศิลปิน บิว กัลยาณี อาร์สยาม, แคท รัตกาล, วิรดา วงศ์เทวัญ และ การะเกด อาร์สยาม (ต้นฉบับ ดวงใจ เมืองสิงห์)
จอมแก่น ศิลปิน หนู มิเตอร์, กุ้ง สุธิราช และ เอ็กซ์ อาร์สยาม
ผลงานเพลง > ผลงานร่วมศิลปินอื่น > The Man City Lion Project ชาย เมืองสิงห์ (2558)

เป็นอัลบั้มที่นำเพลงเก่าของ ชาย เมืองสิงห์ มาขับร้องใหม่โดยศิลปินลูกทุ่งจากค่าย อาร์สยาม กว่า 18 ชีวิต
เมียพี่มีชู้ ศิลปิน ชาย เมืองสิงห์ ร้องร่วมกับ ใบเตย อาร์สยาม และ จ๊ะ อาร์สยาม
เมรี ศิลปิน กระแต และ กระต่าย
ชะทิงนองนอย ศิลปิน ชาย เมืองสิงห์ ร้องร่วมกับ จินตหรา พูนลาภ อาร์สยาม
ลั่นทม ศิลปิน ปาน ธนพร
มาลัยดอกรัก ศิลปิน ชาย เมืองสิงห์ ร้องร่วมกับ ตี๋ นฤพนธ์ พานทอง
สิบหกหย่อน ๆ ศิลปิน ลูกตาล อาร์สยาม
ฉันรักเธอ ศิลปิน บิว กัลยาณี อาร์สยาม
กุหลาบในใจน้อง ศิลปิน หญิง ธิติกานต์ อาร์สยาม
ผีเข้าผีออก ศิลปิน ชาย เมืองสิงห์ ร้องร่วมกับ แมงปอ ชลธิชา อาร์สยาม
จับปลาสองมือ ศิลปิน ยิ้ม อาร์สยาม
น้ำนิ่งไหลลึก ศิลปิน เด่น อาร์สยาม
พี่ไปหลายวัน ศิลปิน กุ้ง สุธิราช อาร์สยาม และ วิรดา วงศ์เทวัญ อาร์สยาม
ปากหวาน ศิลปิน หนู มิเตอร์ อาร์สยาม
มาลัยน้ำใจ ศิลปิน แจ๊ค ธนพล อาร์สยาม และ แคท รัตกาล อาร์สยาม
ผลงานเพลง > ซิงเกิ้ล

ก้อนหินสิ้นใจ (2553)
ป้อจายลั้นลา (2553)
ไว้อาลัยสายลม (2553)
เขาไม่รักแกอีกแล้ว (2556)
ผลงานเพลง > อัลบั้มภาคพิเศษ

สหาย ร่วมกับ เบอนัวต์ โสภาสาต และ บุญศรี ยินดี​ (2545)
ผลงานเพลง > เพลงประกอบละคร

เพลง ค่ำคืนที่งดงาม เพลงประกอบละคร พระจันทร์ลายกระต่าย (2542)
เพลง นิยายรักขาดตอน และเพลงคนข้างเคียง เพลงประกอบละคร กิ่งกาหลง (2550)
ผลงานเพลง > เพลงอื่น

เพลง ข่าวดี ในข่าวพัฒนาคน พัฒนางาน พัฒนาชาติ เพลงพิเศษขับร้องโดย ไมค์ ภิรมย์พร, แคท รัตติกาล, หนึ่ง หฤทัย, เปิ้ล ชิโณรส และ อ๊อด โอภาส (2544)
คอนเสิร์ต

คอนเสิร์ต สหาย ร่วมกับ เบอนัวต์ โสภาสาต และ บุญศรี ยินดี (2545)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 10 (2546)
คอนเสิร์ต Highlight (2546)
คอนเสิร์ต เราจะเป็นคนดี (2550)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 12 (2551)
คอนเสิร์ต ฟ้าสีคราม (2551)
คอนเสิร์ต รวมใจเพื่อ หว่อง คาราวาน (2553)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 13 (2553)
คอนเสิร์ต มหกรรมดนตรีเพื่อชีวิตและธรรมชาติ ครั้งที่ 14 (2553)
คอนเสิร์ต ลูกทุ่งเฟสติวัล 10ปี อาร์สยาม เซ็นทรัล พระราม๒ (2554)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 15 (2554)
คอนเสิร์ต ลูกทุ่งเฟสติวัล ครั้งที่ 2 มอเตอร์สปอร์ตแลนด์ แดนเนรมิตเก่า (2555)
คอนเสิร์ต ผาดำ ครั้งที่ 5 (2555)
คอนเสิร์ต ผาดำ ครั้งที่ 6 (2556)
คอนเสิร์ต สบายดี เรดิโอ แฟนคลับ ครั้งที่ 3 (2556)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 16 (2556)
คอนเสิร์ต ผาดำ ครั้งที่ 7 (2557)
คอนเสิร์ต คืนรัง (2557)
คอนเสิร์ต คืนรัง 2 (2558)
คอนเสิร์ต ผาดำ ครั้งที่ 8 (2558)
คอนเสิร์ต The Legends (2558)
คอนเสิร์ต สิงห์ใหญ่ หัวใจสิงห์ (2559)
คอนเสิร์ต ผาดำ ครั้งที่ 9 (2559)
คอนเสิร์ต คืนรัง 3 (2560)
คอนเสิร์ต ผาดำ ครั้งที่ 10 (2561)
คอนเสิร์ต history festival 2018 (2561)
คอนเสิร์ต เพื่อนพิณเพลงพนมไพร (2561)
คอนเสิร์ต เพื่อผู้พิทักษ์ป้า (2561)
คอนเสิร์ต จากภูผาถึงทะเล (2561)
คอนเสิร์ต สหาย (2561)
คอนเสิร์ต คืนรัง 5 (2562)
คอนเสิร์ต สหาย 2 (2562)
คอนเสิร์ต King of Battle (2562)
คอนเสิร์ต Khaosod Legends Charity concert (2563)
คอนเสิร์ต ผาดำ ครั้งที่ 11 (2563)
คอนเสิร์ต Khaosod Acoustic love (2564)
พิธีกรรายการ

บุษบาวาไรตี้ ออกอากาศทางไอทีวี
รางวัลที่เคยได้รับ

รองอันดับ 1 มิสมอเตอร์โชว์ ปี 2542 (ใช้ชื่อ "รัตติกาล ยศแก้ว")
รางวัล Bio Econimy Awaord 2550
รางวัลมหานคร อวอร์ด สาขาศิลปินส่งเสริมสังคมและวัฒนธรรมดีเด่น ประจำปี 2551
รางวัลชาวพุทธตัวอย่าง ปี 2552
รางวัลเยาวชนดีเด่น สาขา สื่อมวลชลเพื่อเด็กและเยาวชนที่ป้องกันปัญหาสังคม ปี2553
รางวัลชีวิตต้องสู้ ไลฟ์ อวอร์ด ครั้งที่ 2 สาขาศิลปินสู้ชีวิตดีเด่น ผู้ทำคุณประโยชน์ต่อสังคม ปี 2557
แหล่งข้อมูลอื่น

แคท รัตกาล ที่เฟซบุ๊ก